Гавриил (архангел)
Гавриил (, ; ) е архангел, който в юдаизма, християнството и исляма открива посланията на Бога: той известява Дева Мария за предстоящото рождение на Исус Христос и нейната смърт, а на Мохамед диктува Корана. Един от двамата архангели, посочени в Библията по име – вторият е Михаил. Гавриил е пратен да разтълкува видението на Даниил (Дан.8:16) и да му даде пророчеството за 70-те седмици (Дан.9:21). Според някои изследователи ангелът от Дан.10:5 и сл. също е Гавриил. Някои смятат, че той е превъплъщение на Ной. В Новия Завет Гавраил е пратен при Захария, за да му каже за предстоящото раждане на Йоан Кръстител (Лука 1:11 – 20), и при Мария, за да извести зачеването на Исус Христос в утробата ѝ чрез Светия Дух (Лука 1:26 – 38). Името му означава на иврит Божия сила. В 66-те канонични книги на Библията не е наречен нито веднъж архангел, а само ангел.

Архангел Гавриил често е изобразяван на северните порти на иконостаса. Гавриил е един от щитоносците на Герба на Руската империя.

Литература 
 Евангелие от Лука (1:26);
 Коран (66:4)
 Нов Библейски речник

Външни препратки 
 Архангел Габриел 
 Събор на Архангел Гавриил
 Икони на Архангел Габриел

Архангели
Библейски персонажи